Zmluva o poskytovaní praktického vyučovania formou odborného výcviku

č. 021 pre školský rok 2021/2022

uzatvorená podľa zákona NR SR č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov, zákona NR SR č. 61/2015 Z. z. o odbornom  vzdelávaní a príprave a o zmene a doplnení niektorých zákonov a vyhlášky MŠVVaŠ SR  č. 65/2015 Z. z. o stredných školách (ďalej len „zmluva“)

**Článok 1**

**Zmluvné strany**

**Škola: Stredná odborná škola podnikania**

Sídlo: Sasinkova 45, 010 01 Žilina

IČO: 00893544

DIČ: 2020678176

Bankové spojenie: IBAN SK12 8180 0000 0070 0048 0456

Štatutárny zástupca: Mgr. Alena Chupáčová, riaditeľka školy

(ďalej len „ *škola ˝)*

a

**Organizácia: sladkosti pre hostí, s.r.o.**

Sídlo: Republiky 1041/30, 010 01 Žilina

Zapísané v obchodnom registri Okresného súdu Žilina, oddiel Sro, vložka číslo 62948/L

IČO: 47 958 715

Zastúpená: Ing. Jana Belišová, konateľ

(ďalej len „ *organizácia ˝*)

**Článok 2**

#  Predmet zmluvy

1. Predmetom zmluvy je zabezpečenie a realizácia odborného výcviku žiakov **3. ročníka učebného odboru 2964 H cukrár** Strednej odbornej školy podnikaniapodľa menného zoznamu, ktorý tvorí prílohu č. 1 tejto zmluvy, na pracovisku / prevádzke organizácie /*názov, sídlo*/:

**sladkosti pre hostí, s.r.o., Republiky 1041/30, 010 01 Žilina**

v súlade s učebnými osnovami a za podmienok dohodnutých v tejto zmluve.

1. Organizácia sa zaväzuje umožniť žiakom školy vykonať odborný výcvik v súlade s touto zmluvou, vytvoriť k tomu potrebné podmienky, zabezpečiť inštruktorov, ako aj plniť ďalšie povinnosti vyplývajúce z tejto zmluvy.
2. Škola sa zaväzuje plniť riadne všetky svoje povinnosti, ktoré pre ňu ako vzdelávaciu inštitúciu vyplývajú zo všeobecne záväzných právnych predpisov a plniť ďalšie povinnosti vyplývajúce z tejto zmluvy.

**Článok 3**

**Ciele**

1. Cieľom odborného výcviku je nadobudnutie a rozšírenie teoretických a praktických vedomostí a zručností v súlade s učebnými osnovami v podmienkach praxe.
2. Odborný výcvik dopĺňa odbornú teoretickú prípravu žiakov a praktické poznanie prostredia a podmienok, v ktorých budú po absolvovaní štúdia pracovať.
3. Pre dosiahnutie hlavných cieľov tejto zmluvy zmluvné strany sa zaväzujú plniť nasledovné povinnosti:

**3. 1. Organizácia sa zaväzuje, najmä**:

1. umožniť žiakom vykonať odborný výcvik na svojich prevádzkach za podmienok dohodnutých v tejto zmluve, v súlade s ustanovenou organizáciou výchovy a vzdelávania v stredných školách a v súlade so všeobecne záväznými právnymi predpismi,
2. zabezpečiť, aby odborný výcvik na pracoviskách viedli odborne vyspelí inštruktori (zoznam inštruktorov musí organizácia pred začatím odborného výcviku odsúhlasiť so školou podľa podmienok dohodnutých v tejto zmluve),
3. vytvárať pracovné, hygienické a základné podmienky BOZP pre žiakov vykonávajúcich odborný výcvik,
4. zabezpečiť bezpečnosť a ochranu zdravia pri práci žiakov a plniť povinnosti ustanovené osobitnými predpismi o BOZP,
5. nenechávať žiakov na pracovisku bez dozoru zodpovedného pracovníka,
6. prebrať úplnú zodpovednosť za bezpečnosť žiakov pri preprave dopravným prostriedkom počas odborného výcviku,
7. pravidelne informovať SOŠ žiaka o všetkých skutočnostiach súvisiacich s výkonom praktického vyučovania, a to prostredníctvom pedagogického zamestnanca SOŠ (kontaktná osoba), ktorého určí riaditeľ SOŠ po dohode so zamestnávateľom,
8. umožniť pedagogickému zamestnancovi školy vstup na miesto výkonu praktického vyučovania za účelom dohľadu nad dodržiavaním podmienok výchovno – vzdelávacieho procesu žiaka,
9. evidovať dochádzku žiakov na pracovisko na predpísanom tlačive a po skončení praxe ju potvrdiť podpisom zodpovedného zamestnanca,
10. doklady, týkajúce sa žiaka, na požiadanie predložiť zodpovednému pracovníkovi školy pri kontrole žiaka na pracovisku,
11. písomne zhodnotiť žiaka z praxe na záver každého polroka,
12. plniť ďalšie povinnosti, ktoré pre ňu vyplývajú zo všeobecne záväzných právnych
predpisov v spojení so zabezpečením a  výkonom odbornej praxe žiakov a z tejto zmluvy.

**3. 2 Škola sa zaväzuje, najmä**:

1. zabezpečovať výchovno-vzdelávací proces a v súčinnosti s organizáciou zabezpečiť riadny výkon odborného výcviku na pracovisku,
2. vypracovať pedagogickú dokumentáciu pre riadny výkon odborného výcviku (učebné osnovy, hodnotiace hárky, evidencia dochádzky, záznam BOZP a pod.),
3. vypracovať a aktualizovať menný zoznam žiakov, ktorí sa odborného výcviku zúčastňujú,
4. pravidelne informovať zamestnávateľa o všetkých dôležitých skutočnostiach súvisiacich s výchovno-vzdelávacím procesom žiaka a zabezpečiť a určiť pre odborný výcvik kontaktné osoby pre informačný styk s organizáciou vo veci výkonu odborného výcviku,
5. vopred dohodnúť a odsúhlasiť s organizáciou zoznam inštruktorov a ich spôsobilosť pre vedenie odborného výcviku na pracovisku,
6. poučiť žiakov o podmienkach vykonávania odborného výcviku, o rešpektovaní pokynov zodpovedného zamestnanca podniku a o požiadavkách na prácu, ktorú budú vykonávať počas odborného výcviku,
7. upozorniť žiakov, že údaje získané v organizácii môžu použiť len na vyučovacie účely,
8. zabezpečiť konzultácie žiakov podľa vopred vypracovaného plánu konzultácií a termíny konzultácií hlásiť na pracovisku,
9. oboznámiť organizáciu s plánom exkurzií a ostatných akcií, ktoré sa organizujú na teoretickom vyučovaní,
10. plniť ďalšie povinnosti, ktoré pre ňu vyplývajú zo všeobecne záväzných právnych
predpisov v spojení so zabezpečením a výkonom odborného výcviku žiakov a z tejto zmluvy.

**Článok 4**

 **Menný zoznam žiakov a pedagogická dokumentácia**

1. Menný zoznam žiakov, ktorí sa zúčastňujú odborného výcviku vyhotovuje škola a tvorí prílohu č. 1 tejto zmluvy. Menný zoznam žiakov bude v prípade zmeny aktualizovaný.
2. Menné zoznamy žiakov spolu s pedagogickou dokumentáciou predkladá stredná škola organizácii (inštruktorom) najmenej 2 dni pred začatím nového školského roka. Pedagogická dokumentácia sa stáva súčasťou tejto zmluvy a tvoria ju: učebné osnovy, evidencia dochádzky a záznam bezpečnosti práce.
3. Škola sa zaväzuje odvolať žiaka z výkonu odborného výcviku pokiaľ o to organizácia písomne

 požiada s preukázaným odôvodnením pre zlú pracovnú morálku žiaka.

**Článok 5**

**Inštruktori odborného výcviku**

1. Inštruktor je fyzická osoba, pod vedením ktorej žiak vykonáva praktické vyučovanie na pracovisku zamestnávateľa.
2. Inštruktorom môže byť len osoba odborne vyspelá, osvedčená, trestne bezúhonná a ktorá je svojím konaním schopná zabezpečiť rozvoj zručností a morálnych vlastností žiakov. Inštruktor musí mať odbornú spôsobilosť alebo spôsobilosť na výkon povolania a odborných činností, na ktoré sa žiak pripravuje, potvrdenie o odbornej spôsobilosti udelené príslušnou stavovskou organizáciou alebo profesijnou organizáciou, odbornú prax najmenej tri roky a stupeň jeho vzdelania musí byť zhodný alebo vyšší ako stupeň vzdelania, ktorý žiak získa absolvovaním posledného ročníka štúdia.
3. Organizácia sa zaväzuje zabezpečiť inštruktorov v zmysle § 22 zákona č. 61/2015 Z.z. a vyhotoví menný zoznam osôb, ktoré organizácia zabezpečí ako inštruktorov pre odborný výcvik žiakov a tento predloží na odsúhlasenie škole pred podpísaním zmluvy. Menný zoznam inštruktorov a súhlas školy s  ustanovením týchto osôb do funkcie inštruktorov (vrátane ich zmien a doplnkov) sa stane súčasťou tejto zmluvy – príloha č. 2.
4. Pod vedením jedného inštruktora môžu vykonávať odborný výcvik najviac 3 žiaci.
5. Inštruktor je povinný zabezpečiť, aby odborný výcvik prebiehal v súlade s učebnými osnovami a usmerneniami kontaktnej osoby, ktorej poskytuje informácie o činnosti, ktorú žiak počas praktického vyučovania vykonáva a o jeho správaní.
6. V prípade, že z akýchkoľvek dôvodov dôjde k ukončeniu vykonávania inštruktorskej
činnosti niektorým z inštruktorov, organizácia je povinná tohto nahradiť iným
inštruktorom, ktorý bude spĺňať podmienky uvedené v tejto zmluve.

 **Článok 6**

# Pracovné podmienky

1. Vyučovanie odborného výcviku žiakov 1. a 2. ročníka v jednom vyučovacom dni trvá 6 vyučovacích hodín a v **3. ročníku trvá 7 vyučovacích hodín** (1 vyučovacia hodina = 60 minút).

Do dĺžky vyučovacieho dňa na pracoviskách sa započítava aj dĺžka prestávky 30 minút, ktorá je poskytnutá žiakom v čase, kedy je na prestávke aj inštruktor žiaka.

1. Organizácia sa zaväzuje zabezpečiť, aby pracovné podmienky žiakov školy počas odborného výcviku podľa tejto zmluvy boli v súlade s platnou legislatívou MŠVVaŠ SR a Zákonníkom práce v platnom znení, ktoré upravujú pracovný čas, čas odpočinku, bezpečnosť a ochranu zdravia pri práci, starostlivosť o zamestnanca a pracovné podmienky žien a mladistvých, ak neustanovuje táto zmluva vyslovene inak.
2. Organizácia sa zaväzuje poskytnúť žiakom školy vykonávajúcim u nej odborný výcvik podľa tejto zmluvy možnosť stravovania za úhradu.
3. Pracovné pomôcky a prostriedky žiakovi v prípade potreby poskytuje organizácia na svoje náklady.
4. Škola sa zaväzuje zabezpečiť, aby žiaci nastupovali na odborný výcvik v predpísanom pracovnom oblečení pre daný odbor, špecifikovaný vnútorným predpisom. Žiaci počas odborného výcviku sú označení menovkami so znakom školy.

**Článok 7**

**Hygienické podmienky**

1. Organizácia sa zaväzuje zabezpečiť, aby hygienické podmienky pri výkone odborného výcviku podľa tejto zmluvy boli v súlade s požiadavkami a všeobecne záväznými právnymi predpismi na hygienu práce.
2. Organizácia sa zaväzuje poskytnúť žiakom počas odborného výcviku vhodné priestory na prezliekanie, uloženie civilného a pracovného ošatenia, ako aj poskytnúť im základné hygienické prostriedky.
3. Škola sa zaväzuje zabezpečiť, v prípade potreby, aby žiak v deň nástupu na odborný výcvik predložil organizácii platný zdravotný preukaz.
4. Organizácia týmto berie na vedomie, že škola je povinná uviesť pracovisko / prevádzku, v ktorej sa uskutočňuje odborný výcvik v zozname pracovísk pre daný školský rok,  ďalej predkladanom na Regionálny úrad verejného zdravotníctva.

**Článok 8**

# Základné podmienky BOZP

1. Organizácia sa zaväzuje organizovať činnosti v rámci odborného výcviku na svojich pracoviskách / prevádzkach v súlade s požiadavkami všeobecne záväzných právnych predpisov na bezpečnosť a ochranu zdravia pri práci.
2. Pred začiatkom práce oboznámi zodpovedný zamestnanec organizácie žiakov so základnými otázkami BOZP, preukázateľne vykoná preškolenie žiakov školy o otázkach BOZP na podmienky pracoviska (zápis v zázname bezpečnosti práce).
3. Škola sa zaväzuje bezodkladne písomne informovať organizáciu o všetkých nedostatkoch v oblasti BOZP a hygieny práce na pracovisku / prevádzke, o ktorých sa dozvie.
4. Organizácia sa zaväzuje postupovať pri evidencii, registrácii a hlásení pracovných úrazov v súlade s platnými všeobecne záväznými právnymi predpismi.
5. Škola je povinná preukazne oboznámiť žiakov o povinnosti hlásenia každého úrazu na prevádzke organizácie.
6. Žiaci môžu vykonávať len práce, ktoré im nie sú zakázané a ktorými boli poverení inštruktorom.

**Článok 9
 Finančné zabezpečenie**

* 1. Zmluvné strany sa dohodli, že organizácia neplatí finančný príspevok škole ani žiakom.

**Článok 10**

**Osobitné dojednania**

1. Škola sa zaväzuje pred začiatkom výkonu odborného výcviku poučiť žiakov o ochrane majetku a o následkoch v prípade porušenia povinností k ochrane majetku a o zodpovednosti za škodu spôsobenú pri odbornom výcviku.
2. Organizácia sa zaväzuje po skončení odborného výcviku predložiť hodnotenie žiaka a evidenciu dochádzky do školy do 2 dní.
3. Oprávnený zástupca školy môže vykonávať kontrolu výkonu odborného výcviku podľa tejto zmluvy na pracovisku/prevádzke organizácie. Organizácia sa zaväzuje takúto kontrolu umožniť.
4. Zmluvné strany sa zaväzujú vzájomne sa včas informovať o všetkých skutočnostiach týkajúcich sa realizácie tejto zmluvy.
5. Organizácia berie na vedomie, že škola poskytne zoznam uzatvorených zmlúv o poskytovaní praktického vyučovania svojmu zriaďovateľovi v rozsahu počet žiakov, študijný alebo učebný odbor, identifikačné údaje zamestnávateľa a identifikačné údaje pracoviska zamestnávateľa.

**Článok 11**

**Kontaktné osoby**

1. Zmluvné strany sa dohodli, že bežnú realizáciu tejto zmluvy budú zabezpečovať prostredníctvom kontaktných osôb. Kontaktné osoby však nie sú oprávnené na zmenu ani skončenie tejto zmluvy. Kontaktnou osobou za školu je školou určený vyučujúci odborného výcviku. Kontaktnou osobou za organizáciu sú organizáciou určení inštruktori odborného výcviku. Kontaktné osoby (vrátane telefónnych čísiel) si zmluvné strany vzájomne poskytli pri podpise tejto zmluvy a následne pri každej ich zmene. Zoznam kontaktných osôb tvorí prílohu č. 2.
2. Zmluvné strany sa zaväzujú vzájomne sa včas informovať o zmene kontaktnej osoby či kontaktnej adresy.

**Článok 12**

**Trvanie zmluvy**

1. Táto zmluva sa uzatvára **na obdobie**  **školského roka 2021/2022** – **od 01.09. 2021 do 30.06.2022.**
2. Túto zmluvu možno pred uplynutím doby uvedenej v ods. 1 kedykoľvek skončiť písomnou dohodou zmluvných strán.
3. Každá zo zmluvných strán môže túto zmluvu vypovedať v prípade:

a) že druhá zmluvná strana závažným spôsobom poruší niektorú svoju povinnosť
 vyplývajúcu zo zmluvy. Za závažné porušenie sa považuje porušenie povinností
 uvedené v čl. 3 ods. 3.1 a 3. 2 tejto zmluvy, alebo

 b) že druhá zmluvná strana opakovane poruší akúkoľvek svoju povinnosť vyplývajúcu
 z tejto zmluvy (nemusí to byť porušenie len tej istej povinnosti), hoci bola na
 predchádzajúce porušenie povinnosti písomne upozornená, alebo

 c) v prípadoch ustanovených všeobecne záväznými predpismi.

 Výpovedná lehota je najmenej 1 mesiac a začína plynúť od 1. dňa nasledujúceho mesiaca

 po doručení výpovede druhej zmluvnej strane.

Výpoveď musí byť písomná a musí byť doručená druhej zmluvnej strane, inak je neplatná a neúčinná. Písomnosť sa považuje za doručenú, len čo ju druhá strana prevezme alebo len čo ju pošta vrátila ako nedoručiteľnú, alebo ak doručenie písomnosti bolo zmarené konaním alebo opomenutím druhej strany, alebo ak ju zmluvná strana odmietne prevziať. Účinky výpovede nastanú ku dňu doručenia písomnosti o výpovedi druhej zmluvnej strane.

**Článok 13**

**Záverečné ustanovenie**

1. Táto zmluva sa vyhotovuje v dvoch exemplároch, z ktorých každá zo zmluvných strán obdrží po jednom.
2. Zmluvné strany sa dohodli riešiť sporné otázky, ktoré vzniknú v priebehu odborného výcviku prednostne spoločným jednaním vedeným vôľou po spoločnej dohode.
3. V prípade, že by sa niektoré z ustanovení tejto zmluvy ukázalo neplatným, zaväzujú sa obe zmluvné strany nahradiť také ustanovenie ustanovením platným, ktoré bude najlepšie zodpovedať účelu tejto zmluvy a vôli zmluvných strán vyjadrenej pri jej uzavretí.
4. Túto zmluvu možno meniť či dopĺňať len písomnou dohodou oboch zmluvných strán, inak sú zmeny či doplnky neplatné a neúčinné.
5. Zástupcovia oboch zmluvných strán prehlasujú, že si túto zmluvu pozorne prečítali a s jej obsahom súhlasia, pretože je prejavom ich slobodnej a vážnej vôle. Na dôkaz toho k nej pripájajú svoje vlastnoručné podpisy.

V Žiline dňa 23.08.2021

-------------------------------------------- --------------------------------------------

 organizácia škola

**Príloha č. 1** k Zmluve č.021

**Zoznam žiakov SOŠ podnikania, Sasinkova 45, 010 01 Žilina**

**na odborný výcvik pre školský rok 2021/2022**

**Miesto pracoviska:**  **sladkosti pre hostí, s.r.o., Republiky 1041/30, 010 01 Žilina**

|  |  |  |  |  |
| --- | --- | --- | --- | --- |
| **trieda** | **učebný odbor** | **termín vykonávania odborného výcviku** | **počet hodín denne** | **meno a priezvisko žiaka** |
| III. A | 2964 H cukrár | Párny týždeň: pondelok - piatok | 7 | Kristína LiskováLenka Ondrejášová  |

**Príloha č. 2** k Zmluve č. 021

**Zoznam kontaktných osôb pre školský rok 2021/2022**

**Za školu:**

* Monika Mravcová (041/5622493, monikamravcova1983@gmail.com) ..................... (podpis)

**Za organizáciu (inštruktori):**

* **Miesto pracoviska: sladkosti pre hostí, s.r.o., Republiky 1041/30, 010 01 Žilina**
* **Osvedčenie spôsobilosti inštruktora**

V zmysle zákona NR SR č. 61/2015 Z. z. o odbornom vzdelávaní a príprave § 22 inštruktor je fyzická osoba, pod vedením ktorej žiak vykonáva praktické vyučovanie na pracovisku zamestnávateľa alebo na pracovisku praktického vyučovania, ak

* je v pracovnoprávnom vzťahu so zamestnávateľom alebo je zamestnávateľom, ktorý je samostatne zárobkovo činná osoba,
* dosiahla najmenej
* stredné odborné vzdelanie v príslušnom učebnom odbore alebo v príbuznom učebnom odbore, v ktorom sa žiak pripravuje,
* úplné stredné odborné vzdelanie v príslušnom študijnom odbore alebo v príbuznom študijnom odbore, v ktorom sa žiak pripravuje, alebo
* vyššie odborné vzdelanie v príslušnom študijnom odbore alebo v príbuznom študijnom odbore, v ktorom sa žiak pripravuje,
* vykonávala najmenej tri roky povolanie alebo odborné činnosti v rozsahu vzdelávacích štandardov pre príslušný študijný odbor alebo v rozsahu vzdelávacích štandardov pre príslušný učebný odbor, v ktorom sa žiak pripravuje,
* má preukaz alebo iný doklad preukazujúci odbornú spôsobilosť, ak sa na výkon príslušného povolania takáto odborná spôsobilosť vyžaduje a
* má potvrdenie o absolvovaní prípravy inštruktora vydané príslušnou stavovskou organizáciou alebo príslušnou profesijnou organizáciou .

Stupeň dosiahnutého vzdelania sa nevyžaduje, ak inštruktor vykonával najmenej päť rokov povolanie alebo odborné činnosti v rozsahu vzdelávacích štandardov pre príslušný študijný odbor alebo v rozsahu vzdelávacích štandardov pre príslušný učebný odbor, v ktorom sa žiak pripravuje.

Inštruktor túto odbornú spôsobilosť dosvedčuje svojím podpisom.

* Zuzana Sibylová (0949 653 613) ........................................ (podpis)

V Žiline dňa 23.08.2021

-------------------------------------------- --------------------------------------------

 organizácia škola